**Javna ustanova Nacionalni park Plitvička jezera**

**ZAPISNIK**

s dvanaeste (12.) sjednice Upravnog vijeća Javne ustanove

Nacionalni park Plitvička jezera

**Plitvička Jezera, ožujak 2025.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZAPISNIK**

s **dvanaeste (12.)** sjednice Upravnog vijeća Javne ustanove Nacionalni park Plitvička jezera održane dana **20. ožujka 2025**. godine (utorak) u Plitvičkim Jezerima, hotelu Jezero (dvorana Flora) s početkom u 12,00 sati.

**Nazočni na sjednici:**

 **Igor Kreitmeyer**, predsjednik

**Ivan Lončar,** član

**Ivana Sabljić,** član

**Ana Maria Anušić Maračić**, član

**Osobe prisutne na sjednici:**

**Tomislav Kovačević**, ravnatelj Javne ustanove Nacionalni park Plitvička jezera

**Kazimir Miculinić**, stručni voditelj - voditelj Službe zaštite, održavanja, očuvanja i promicanja Nacionalnog parka(novi naziv: stručni voditelj NP)

**Stipe Poljak,** voditelj Službe zajedničkih poslova - tajnik Ustanove (novi naziv: voditelj ustrojstvene jedinice 2)

**Robert Matijević**, v.d. glavni nadzornik – voditelj Odjela nadzora, zaštite i čuvanja NP (novi naziv: v.d. glavni čuvar prirode)

**Sanda Sertić**, voditeljica Odjela nabave i skladišta (novi naziv: voditelj ustrojstvene jedinice 3)

**Roža Poznanović**, voditeljica Službe ekonomsko – financijskih poslova (novi naziv: voditelj ustrojstvene jedinice 2)

**Josipa Matanić**, pravnica u Odjelu pravnih, kadrovskih i općih poslova (novi naziv: viši savjetnik 1) u svojstvu zapisničara

**Predsjednik** uvodno pozdravlja članove Upravnog vijeća i sve prisutne osobe te navodi da je ispred Radničkog vijeća novi član Ana Maria Anušić Maračić. Obavještava članove Upravnog vijeća da će se sjednica tonski snimati radi lakšeg i preciznijeg sastavljanja zapisnika. Predsjednik konstatira da su na sjednici prisutna četiri (4) člana Upravnog vijeća te da se mogu donositi pravovaljane odluke.

**Predsjednik** otvara dvanaestu sjednicu Upravnog vijeća Javne ustanove Nacionalni park Plitvička jezera i predlaže Dnevni red za današnju sjednicu kako slijedi:

**DNEVNI RED**

1. Usvajanje zapisnika s 8. sjednice, 9.-e, 10.-e i 11. e-sjednice Upravnog vijeća Javne ustanove Nacionalni park Plitvička jezera
2. Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća
3. Prijedlog odluke o cijeni ulaznice i cijeni vođenja posjetitelja za 2026. godinu
4. Prijedlog odluke o raspisivanju javnog natječaja za davanje u zakup dijela prostora za postavljanje bankomata
5. Prijedlog odluke o javnom prikupljanju ponuda za dodjelu koncesijskog odobrenja za obavljanje djelatnosti autotaksi prijevoza na području Nacionalnog parka Plitvička jezera
6. Prijedlogodlukeo davanju suglasnosti ravnatelju Javne ustanove Nacionalni park Plitvička jezera za sklapanje ugovora o javnoj nabavi za predmet nabave:

6.1. Kupnja bezalkoholnih pića za ugostiteljstvo i trgovinu; Grupa 1: Sokovi, ledeni čajevi i ostalo za ugostiteljstvo i trgovinu

6.2. Kupnja bezalkoholnih pića za ugostiteljstvo i trgovinu; Grupa 2: Mineralna voda – asortiman A

6.3. Kupnja svježeg voća i povrća, Grupa 3: Povrće za ugostiteljstvo i trgovinu

1. Prijedlogodlukeo davanju suglasnosti ravnatelju Javne ustanove Nacionalni park Plitvička jezera za pokretanje postupaka javne nabave:

7.1. Opremanje interpretacijskog centra Domovinskog rata

7.2. Kupnja broda

7.3. Kupnja svježeg mesa za ugostiteljstvo i trgovinu

7.4. Kupnja vatrogasnog vozila

7.5. Kupnja vozila za prijevoz robe

7.6. Kupnja specijalnog kombiniranog vozila

7.7. Radovi na uređenju i opremanju poučne staze Čorkova uvala i prezentacijsko- edukacijskog centra „Lugareva kuća“

7.8. Radovi na rekonstrukciji i uređenju trgovine RC Mukinje

1. Prijedlog odluke o davanju suglasnosti ravnatelju na II. izmjene i dopune Plana nabave Javne ustanove Nacionalni park Plitvička jezera za 2025. godinu
2. Prijedlog odluke o usvajanju godišnjeg izvještaja o izvršenju financijskog plana za 2024. godinu
3. Razno

Obzirom da nitko od članova nema primjedbi na predloženi Dnevni red, ne predlaže izmjene i/ili dopune istoga, **Predsjednik konstatira da je Dnevni red usvojen jednoglasno (s 4 glasa „ZA“)**, te se prelazi na raspravljanje po pojedinim točkama Dnevnog reda.

**Ad.1.)** Usvajanje zapisnika s 8. sjednice, 9. e-sjednice, 10. e-sjednice i 11. e-sjednice Upravnog vijeća Javne ustanove Nacionalni park Plitvička jezera

**Predsjednik,** obzirom da nitko od članova nije imao primjedbe na dostavljene Zapisnike, konstatira da su **jednoglasno** **(s 4 glasa „ZA“)** usvojeni:

* **Zapisnici s 8. sjednice, 9. e-sjednice, 10. e-sjednice i 11. e-sjednice Upravnog vijeća Javne ustanove Nacionalni park Plitvička jezera**

**Ad. 2.)** Usmeno izvješće ravnatelja o aktualnim temama u Parku u periodu između dvije redovne sjednice Upravnog vijeća

**Predsjednik** daje riječ Ravnatelju.

**Ravnatelj** izvještava Upravno vijeće da je temeljem objavljenog oglasa za zapošljavanje odabrano 226 djelatnika za rad tijekom turističke sezone te je objavljen i ponovljeni oglas za 127 izvršitelja od čega je u Podružnici hotelijerstva i ugostiteljstva potrebno 109 izvršitelja.

Nadalje, Lonely Planet (02/2025) uvrstio je Nacionalni park Plitvička jezera na prvo mjesto popisa najboljih mjesta za posjetiti u Hrvatskoj, a prema nedavnom istraživanju koje je proveo TUI Musement, vodeća kompanija za ture i aktivnosti u destinacijama, Nacionalni park Plitvička jezera zauzeo je prvo mjesto među najpopularnijim nacionalnim parkovima Europe prema globalnim trendovima pretraživanja na Googleu. Restorani Black River (Steak & Pasta House) i Lička kuća uvršteni su u prestižni međunarodni gastronomski vodič Gault&Millau.

U ožujku 2025., već drugu godinu za redom, sklopljeni su ugovori o stipendiranju s 22 učenika prvog razreda Srednje škole Plitvička jezera temeljem kojih će Ustanova učenicima isplaćivati na ime stipendije 266,00 eura mjesečno, od kojeg iznosa 186 eura financira Ministarstvo turizma i sporta, a 80 eura Ustanova.

Ravnatelj obavještava članove da Nacionalni park Plitvička jezera tradicionalno obilježava svoj [Proljetni promotivni tjedan](https://np-plitvicka-jezera.hr/proljetni-promotivni-tjedan-u-nacionalnom-parku-plitvicka-jezera-2/), koji će se održati od 28. ožujka do 8. travnja 2025. godine (Ulaznice: odrasli: 10,00 €, studenti: 6,00 €, djeca (7-18 godina): 4,00 €, djeca do 7 godina i osobe s invaliditetom preko 50%: besplatno). Svi posjetitelji tijekom promotivnog tjedna mogu iskoristiti 15% popusta na cjelokupnu gastronomsku ponudu u svim ugostiteljskim objektima.

Također, izvijestio je članove o statusu investicijskih ulaganja kako slijedi:

Investicije za koje su radovi u tijeku:

1. Izgradnja Prezentacijskog centra Nacionalnog parka Plitvička jezera (Medvjeđak) – radovi su u tijeku, planirani rok završetka je u listopadu 2025.
2. Hidroelektrana Burget - radovi su u tijeku, planirani rok završetka je u travnju 2025.
3. Kula Krčingrad - radovi su u tijeku, planirani rok završetka je u rujnu 2025.
4. Rekonstrukcija buffeta Kupalište – ugovor je potpisan i slijedeći tjedan započinju radovi

Investicije za koje je donesena odluka o odabiru izvođača i u tijeku je pribavljanje suglasnosti nadležnih tijela za zaključenje ugovora:

1. Rekonstrukcija hotela Bellevue
2. Rekonstrukcija restorana Vučnica

Investicije za koje je u tijeku evaluacija ponuda:

1. Rekonstrukcija hotela Plitvice
2. Izgradnja energane Velika Poljana
3. Klimatizacija hotela Jezero

**Ad.3.)** Prijedlog odluke o cijeni ulaznica i cijeni vođenja posjetitelja za 2026. godinu

**Predsjednik** daje riječ Ravnatelju.

**Ravnatelj** izvještava Upravno vijeće da cijene ulaznica i vođenja posjetitelja u 2026. godini ostaju neizmijenjene u odnosu na 2025. godinu. Cijena ulaznice u periodu od 1. lipnja do 30. rujna iznosi 40,00 eura za odrasle, a nakon 16,00 sati ista iznosi 25,00 eura.

Članovi su prokomentirali pogodnosti i cijene ulaznica, a nakon provedene rasprave **Predsjednik** je zaključio raspravu i stavio prijedlog odluke na glasovanje te konstatirao da je **jednoglasno (4 glasa „ZA“)** prihvaćena

* **Odluka o cijeni ulaznice i cijeni vođenja posjetitelja Nacionalnog parka Plitvička jezera za 2025. godinu**

**Ad.4.)** Prijedlog odluke o raspisivanju javnog natječaja za davanje u zakup dijela prostora za postavljanje bankomata

**Predsjednik** daje riječ Ravnatelju.

**Ravnatelj** izvještava Upravno vijeće da je Ustanova imala sklopljene ugovore o zakupu dijela poslovnog prostora, a u okviru kojih prostora su postavljeni bankomati. Obzirom da je važenje ugovora isteklo, potrebno je objaviti novi javni natječaj za davanje u zakup dijela prostora za postavljanje bankomata na sljedećim lokacijama s početnim mjesečnim cijenama kako slijedi: Ulaz I „Rastovača“ s početnom cijenom od 1.000,00 EUR bez PDV-a, Ulaz II „Hladovina“ s početnom cijenom od 1.000,00 EUR bez PDV-a, hotel „Jezero“ kod ulaza u hotel – desno s početnom cijenom od 200,00 EUR bez PDV-a i prizemlje s početnom cijenom od 200,00 EUR bez PDV-a, autokamp „Korana“ – glavna recepcija s početnom cijenom od 500,00 EUR bez PDV-a, hotel Grabovac – uz trgovinu s početnom cijenom 200,00 EUR bez PDV-a i preko puta restorana Lička kuća s početnom cijenom 500,00 EUR bez PDV-a.

Nakon provedene rasprave **Predsjednik** je zaključio raspravu i stavio prijedlog odluke na glasovanje te konstatirao da je **jednoglasno (4 glasa „ZA“)** prihvaćena

* + - * **Odluka o raspisivanju javnog natječaja za davanje u zakup dijela prostora za postavljanje bankomata**

**Ad.5.)** Prijedlog odluke o javnom prikupljanju ponuda za dodjelu koncesijskog odobrenja za obavljanje djelatnosti autotaksi prijevoza na području Nacionalnog parka „Plitvička jezera“

**Predsjednik** otvara raspravu i daje riječ Ravnatelju.

**Ravnatelj** izvještava članove da se na području Nacionalnog parka pružaju usluge taksi prijevoza te je potrebno dodijeliti preostala stajališta prijevoznicima radi pravilnog obavljanja djelatnosti. Sukladno prethodnim odlukama dodijeljeno je koncesijsko odobrenje za stajališta kod Ulaza I, a preostala su stajališta u blizini Ulaza II. Početna cijena bi bila 500,00 EUR bez PDV-a po jednom parkirnom mjestu.

Nakon provedene rasprave, zaključeno je da bi taksi prijevoznici trebali imati jedinstveni pozivni broj za pružanje usluga, a putem kojeg bi bili dostupni posjetiteljima.

**Predsjednik** je zaključio raspravu i stavio prijedlog odluke na glasovanje te konstatirao da je **jednoglasno (4 glasa „ZA“)** prihvaćena

* **Odluka o o javnom prikupljanju ponuda za dodjelu koncesijskog odobrenje za obavljanje djelatnosti autotaksi prijevoza na području Nacionalnog parka Plitvička jezera**

**Ad.6.)** Prijedlogodlukeo davanju suglasnosti ravnatelju Javne ustanove Nacionalni park Plitvička jezera za sklapanje ugovora o javnoj nabavi za predmet nabave:

6.1. Kupnja bezalkoholnih pića za ugostiteljstvo i trgovinu; Grupa 1: Sokovi, ledeni čajevi i ostalo za ugostiteljstvo i trgovinu

6.2. Kupnja bezalkoholnih pića za ugostiteljstvo i trgovinu; Grupa 2: Mineralna voda – asortiman A

6.3. Kupnja svježeg voća i povrća, Grupa 3: Povrće za ugostiteljstvo i trgovinu

**Predsjednik** otvara raspravu i daje riječ voditeljici Odjela nabave, **Sandi Sertić** koja je pojedinačno iznijela podatke o završenim postupcima javne nabave za kupnju bezalkoholnih pića i kupnju svježeg voća i povrća i potrebi sklapanja ugovora o javnoj nabavi, a sukladno prethodno dostavljenim materijalima.

**Predsjednik** je zaključio raspravu i stavio prijedloge odluka na glasovanje te konstatirao da su **jednoglasno (4 glasa „ZA“)** prihvaćene

* **Odluka o davanju suglasnosti ravnatelju Javne ustanove Nacionalni park Plitvička jezera za sklapanje ugovora o javnoj nabavi za predmet nabave – Bezalkoholna pića za ugostiteljstvo i trgovinu; Grupa 1: Sokovi, ledeni čajevi i ostalo za ugostiteljstvo i trgovinu**
* **Odluka o davanju suglasnosti ravnatelju Javne ustanove Nacionalni park Plitvička jezera za sklapanje ugovora o javnoj nabavi za predmet nabave – Bezalkoholna pića za ugostiteljstvo i trgovinu; Grupa 2: Mineralna voda – asortiman A**
* **Odluka o davanju suglasnosti ravnatelju Javne ustanove Nacionalni park Plitvička jezera za sklapanje ugovora o javnoj nabavi za predmet nabave – Svježe voće i povrće; Grupa 3: Povrće za ugostiteljstvo i trgovinu**

**Ad.7.)** Prijedlog odluke o davanju suglasnosti ravnatelju Javne ustanove Nacionalni park Plitvička jezera za pokretanje postupaka javne nabave:

7.1. Opremanje interpretacijskog centra Domovinskog rata

7.2. Kupnja broda

7.3. Kupnja svježeg mesa za ugostiteljstvo i trgovinu

7.4. Kupnja vatrogasnog vozila

7.5. Kupnja vozila za prijevoz robe

7.6. Kupnja specijalnog kombiniranog vozila

7.7. Radovi na uređenju i opremanju poučne staze Čorkova uvala i prezentacijsko- edukacijskog centra „Lugareva kuća“

7.8. Radovi na rekonstrukciji i uređenju trgovine RC Mukinje

**Predsjednik** otvara raspravu i daje riječ **Ravnatelju** i voditeljici Odjela nabave, **Sandi Sertić** koji su pojedinačno iznijeli podatke o potrebi pokretanja postupaka javne nabave, a sukladno prethodno dostavljenim materijalima. Svi postupci su prethodno planirani, odnosno prihvaćeni kroz prethodno usvojeni plan nabave.

Nakon provedene rasprave **Predsjednik** je zaključio raspravu i stavio prijedloge odluka na glasovanje te konstatirao da su **jednoglasno (4 glasa „ZA“)** prihvaćene

* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Opremanje interpretacijskog centra Domovinskog rata**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Kupnja broda**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Kupnja svježeg mesa za ugostiteljstvo i trgovinu**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave - Kupnja vatrogasnog vozila**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave - Kupnja vozila za prijevoz robe**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave** **- Kupnja specijalnog kombiniranog vozila**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Radovi na uređenju i opremanju poučne staze Čorkova uvala i prezentacijsko-edukacijskog centra „Lugareva kuća“**
* **Odluka o davanju suglasnosti ravnatelju Javne ustanove Nacionalni park Plitvička jezera za pokretanje postupka javne nabave – Radovi na rekonstrukciji i uređenju trgovine RC Mukinje**

**Ad.8.)** Prijedlog Odluke o davanju suglasnosti ravnatelju na II. izmjene i dopune Plana nabave Javne ustanove Nacionalni park Plitvička jezera za 2025.

**Predsjednik** otvara raspravu i daje riječ, kao izvjestiteljici, Sandi Sertić.

**Sanda Sertić**, izvijestila je da je sukladno zakonu, riječ o nužnim promjenama koje se odnose na dodavanje novih postupaka nabave za koje je iskazna potreba, a čije provođenje se nije moglo ranije predvidjeti te eventualno ponavljanje postupaka, slijedom čega je izvijestila članove o kojim najvažnijim promjenama je riječ, a temeljem prethodno dostavljenih materijala koji su sastavni dio poziva na ovu sjednicu.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

* **Odluka o davanju suglasnosti na II. izmjene i dopune Plana nabave Javne ustanove Nacionalni park Plitvička jezera za 2025**

**Ad.9.)** Prijedlog odluke o usvajanju godišnjeg izvještaja o izvršenju financijskog plana za 2024. godinu.

**Predsjednik** otvara raspravu i daje riječ **Roži Poznanović.**

**Roža Poznanović** je iznijela podatke o izvršenju financijskog plana za 2024. godinu, prema prethodno dostavljenim materijalima. Ukupni prihodi u 2024. godini iznosili su cca 59 milijuna eura dok su ukupni rashodi iznosili cca 51 milijun eura. Razlika prihoda i rashoda od 8 milijuna eura povećava prijenos sredstava iz prethodnih godina ostvaren od prodaje ulaznica i roba te pruženih usluga.

**Predsjednik** je nakon provedene rasprave stavio prijedlog na glasovanje i konstatirao da je **jednoglasno (4 glasa „ZA“)** prihvaćena:

* **Odluka o usvajanju godišnjeg izvještaja o izvršenju financijskog plana za 2024. godinu.**

**Ad.10.)** Razno

**Predsjednik** otvara raspravu i daje riječ Robertu Matijeviću.

**Robert Matijević** je izvijestio članove o radu Odjela nadzora, zaštite i čuvanja Nacionalnog parka. Radnici Odjela došli su do saznanja o zatrpanim vrtačama na području nacionalnog parka o čemu su izvještene nadležne službe odnosno inspektorat.

Nadalje, prokomentirana je i eventualna problematika izgradnja vjetroelektrana u blizini nacionalnog parka te izrada procjene utjecaja na okoliš.

Vezano uz pitanja o pravima iz kolektivnog ugovora, predsjednik je naveo da će po dobivanju relevantnih informacija bitnih za kolektivno pregovaranje, biti ponovno održan sastanak s predstavnicima sindikata.

 Obzirom su iscrpljene sve točke Dnevnog reda, **Predsjednik** zaključuje 12. sjednicu Upravnog vijeća Javne ustanove Nacionalni park Plitvička jezera u 13,30 sati.

 Zapisnik sačinila: Predsjednik Upravnog vijeća:

 Josipa Matanić, mag.iur. Igor Kreitmeyer